
Nr.  5330 din 24.05.2022

Raport de specialitate
Pentru aprobarea proiectului privind darea în administrare a bunurilor imobile proprietatea publică a Municipiului Marghita către unităţile de învăţământ preuniversitar de stat din Municipiul Marghita


       Având în vedere : prevederile art. 112 alin. (1) şi (2) din Legea nr. 1/2011 a educaţiei naţionale, cu modificarile şi completările ulterioare si anume: 
„  (1) Unităţile de învăţământ de stat pot deţine în administrare bunuri proprietate publică, cele de învăţământ particular au drept fundament proprietatea privată, iar cele de învăţământ confesional aparţin, în funcţie de entitatea care le-a înfiinţat, uneia dintre cele două forme de proprietate.
(2) Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale. Celelalte componente ale bazei materiale sunt de drept proprietatea acestora şi sunt administrate de către consiliile de administraţie, conform legislaţiei în vigoare.”
                                  prevederile art. 299 si următoarele  din OUG nr. 57/2019 privind Codul administrativ  şi anume :

“ Hotărârea ….. consiliului local al comunei, al oraşului sau al municipiului, după caz, prin care se constituie dreptul de administrare, cuprinde cel puţin următoarele elemente:
a) datele de identificare a bunului care face obiectul dării în administrare şi valoarea de inventar a acestuia;
b) destinaţia bunului care face obiectul dării în administrare;
c) termenul de predare-primire a bunului.” 

“ Bunurile proprietate publică a unităţilor administrativ-teritoriale pot fi date în administrare, prin hotărâre a consiliului judeţean, respectiv a Consiliului General al Municipiului Bucureşti sau a consiliului local al comunei, al oraşului sau al municipiului, după caz, instituţiilor publice şi regiilor autonome din subordinea acestora.
    Titularii dreptului de administrare exercită în numele statului sau al unităţii administrativ-teritoriale, următoarele prerogative:
a) înscrierea în cartea funciară şi semnarea documentelor cadastrale privind alipirea, dezlipirea fără schimbarea regimului juridic al bunului şi stabilirea limitelor cadastrale;
b) acordarea dreptului de servitute fără atingerea uzului şi interesului public naţional, judeţean sau local, după caz;
c) obţinerea avizelor pentru planul urbanistic zonal fără schimbarea uzului şi interesului public şi destinaţiei bunului;
d) obţinerea avizelor pentru lucrări de îmbunătăţire şi menţinere a caracteristicilor tehnice ale bunurilor;
e) reevaluarea bunurilor, potrivit legislaţiei în materie;
f) semnarea procesului-verbal de vecinătate, fără schimbarea regimului juridic al bunului;
g) semnarea documentaţiei pentru actualizarea informaţiilor cadastrale privind modificarea limitelor, actualizarea categoriilor de folosinţă, repoziţionarea, actualizarea altor informaţii cu privire la imobil;
h) semnarea acordului de avizare a documentaţiei de carte funciară pentru obţinerea certificatului de atestare a edificării construcţiilor;
i) alte prerogative stabilite prin lege.
   Bunurile imobile proprietate publică se înscriu în cartea funciară anterior emiterii actului de dare în administrare.
   Dreptul de administrare se înscrie în cartea funciară de către titularul acestui drept.
         Ţinând cont de existenta unor hotărâri de consiliu local neactualizate , respectiv din 2006, 2010  2012, 2014 de dare in administrare a bunurilor imobile către unităţile de invatamant; avand în vedere schimbarea denumirii unor instituţii de invăţământ cu personalitate juridică conform reţelei şcolare aprobate în fiecare an, precum şi a aplicării noilor prevederi ale Codului administrativ care presupune încheierea unui contract de administrare pentru darea în administrare a bunurilor respective consider oportun şi legal  proiectul de hotărâre iniţiat de primarul municipiului Marghita 

